cyanic-selkie/wikianc huggingface dataset:
Μιζούλα (Μοντάνα)
Η Μιζούλα (αγγλικά: Missoula, σέλις: Nłʔay, κούτεναϊ: Tuhuⱡnana) είναι πόλη στην πολιτεία της Μοντάνα των ΗΠΑ και η έδρα της ομώνυμης κομητείας. Βρίσκεται κατά μήκος του ποταμού Κλαρκ Φορκ κοντά στη συμβολή του με τους ποταμούς Μπίττερρουτ και Μπλάκφουτ στη δυτική Μοντάνα και στη σύγκλιση πέντε οροσειρών, συνεπώς συχνά περιγράφεται ως «κόμβος των πέντε κοιλάδων». Η Απογραφή των Ηνωμένων Πολιτειών του 2020 δείχνει τον πληθυσμό της πόλης σε 73.489 και τον πληθυσμό της Μητροπολιτικής Περιοχής της Μιζούλα σε 117.922. Μετά το Μπίλινγκς, η Μιζούλα είναι η δεύτερη μεγαλύτερη πόλη και μητροπολιτική περιοχή στη Μοντάνα. Η Μιζούλα φιλοξενεί το Πανεπιστήμιο της Μοντάνα, ένα δημόσιο ερευνητικό πανεπιστήμιο.
Παραπομπές
Κατηγορία:Πόλεις της Μοντάνα
Κλήμης Αλεξάνδρου
Ο Κλήμης Αλεξάνδρου γεννήθηκε την 1 Σεπτεμβρίου του 1974 στην Λάρνακα και έχει ύψος 185 εκ. Αγωνίστηκε στην ΑΕΚ Λάρνακας από το 1994 μέχρι το 2002 όπου πήρε μετεγγραφή στον ΑΠΟΕΛ. Ακόμα ένας των… ιδρυτικών της ΑΕΚ Λάρνακας.
Ο Κλήμης Αλεξάνδρου αγωνίστηκε στον Πεζοπορικό από το 1992 μέχρι, την ενοποίηση της Ε.Π.Α. Λάρνακας και του Πεζοπορικού, το 1994. Την τριετία 1997-2000 έφτασε στο απόγειο της καριέρας του.
Από την ΑΕΚ Λάρνακας έφυγε το 2002 για τον ΑΠΟΕΛ. Στον Αρχάγγελο έμεινε μέχρι το 2003.
Εξέγερση της Χειμάρρας
Ο όρος Εξέγερση της Χειμάρρας αναφέρεται σε:
Μαργαρίτα του Βρανδεμβούργου (1450-1489)
Η Μαργαρίτα, γερμ.: Margaret von Brandenburg von Hohenzollern (1449 ή 1450 - 1489) από τον Οίκο των Χοεντσόλερν ήταν κόρη του εκλέκτορα του Βρανδεμβούργου και με τον γάμο της έγινε δούκισσα της Πομερανίας.
Βιογραφία
Ήταν η δεύτερη κόρη του Φρειδερίκου Β΄ δούκα του Βρανδεμβούργου και της Αικατερίνη των Βέττιν, κόρη του Φειδερίκου Α΄ εκλέκτορα της Σαξονίας. Μόνο δύο από τα τέσσερα παιδιά του Φρειδερίκου επέζησαν: η Μαργαρίτα και η μεγαλύτερη αδερφή της Δωροθέα.
Παντρεύτηκε στις 20 Σεπτεμβρίου 1477 στο Πρέντσλαου τον Μπόγκισλαβ Ι΄ δούκα της Πομερανίας. Αυτό προέκυψε ως εξής: το 1474 το Βρανδεμβούργο είχε ξεκινήσει πόλεμο εναντίον της Πομερανίας, επειδή ο Μπόγκισλαβ Ι΄ αρνήθηκε να αποδώσει υποτέλεια στον Φρειδερίκο Β΄. Την 1η Μαΐου 1476, κατά τη διάρκεια των ειρηνευτικών διαπραγματεύσεων, αποφασίστηκε ότι ο Μπόγκισλαβ Ι΄ θα νυμφευτεί τη Μαργαρίτα. Ο γάμος ήταν επαχθής για τον Μπόγκισλαβ Ι΄. Είχε συμφωνηθεί μία πολύ χαμηλή προίκα· παρόλα αυτά, δεν πληρώθηκε ποτέ. Έναν χρόνο μετά τον γάμο, ο θείος του Μπόγκισλαβ Ι΄, ο Βάρτισλαβ Ι΄ απεβίωσε, κάνοντας τον Μπόγκισλαβ Ι΄ τον μοναδικό κυβερνήτη της Πομερανίας (αυτό είχε να συμβεί για περίπου 200 χρόνια). Το 1479 ο Μπόγκισλαβ Ι΄ ολοκλήρωσε την Ειρήνη του Πρέντσλαου με τον θείο τής συζύγου του, Αλβέρτο Γ΄ Αχιλλέα, αναγνωρίζοντας τον εκλέκτορα του Βρανδεμβούργου ως επικυρίαρχό του.
Οικογένεια
Παντρεύτηκε το 1477 τον Μπόγκισλαβ Ι΄ της Πομερανίας. Δεν απέκτησαν απογόνους.
Διάβρωση (αποσαφήνιση)
Ο όρος διάβρωση γενικά τη σταδιακή καταστροφή ενός σώματος. Πιο συγκεκριμένα μπορεί να αναφέρεται:
Νικόλαος Α΄ του Βέρλε
Ο Νικόλαος Α΄, γερμ. Nicholas I (π. 1210 - 14 Μαΐου 1277) από τον Οίκο του Μεκλεμβούργου ήταν κύριος πρώτα του Ρόστοκ (1229-34) και μετά του Βέρλε (1234-77).
Βιογραφία
Ήταν ο πρωτότοκος γιος του Ερρίκου Μπόρβιν Β΄ πρίγκιπα του Μεκλεμβούργου και της Χριστίνας των Σβέρκερ, κόρης του Σβέρκερ Β΄ της Σουηδίας.
Το 1277 απεβίωσε σε ηλικία 67 ετών και τον διαδέχθηκαν οι τρεις γιοί του.
Οικογένεια
Νυμφεύτηκε το 1231 τη Γιούττα των Ασκάνια, κόρη του Ερρίκου Α΄ κόμη του Άνχαλτ και είχε τέκνα:
Εξωτερικές Πηγές
Κατηγορία:Οίκος του Μεκλεμβούργου
Κορ ντ'Αλέιν
Το Κορ ντ'Αλέιν (αγγλικά: Coeur d'Alene), ή Κερ ντ'Αλέν (γαλλικά: Cœur d'Alène, σημ.: Καρδιά Σουβλιού), είναι πόλη και έδρα της κομητείας Κούτεναϊ, στο Άινταχο των ΗΠΑ. Είναι η μεγαλύτερη πόλη στο Βόρειο Άινταχο και η κύρια πόλη της Μητροπολιτικής Στατιστικής Περιοχής του Κορ ντ'Αλέιν. Στην απογραφή του 2020 ο πληθυσμός της πόλης ήταν 54.628 κάτοικοι. Το Κορ ντ'Αλέιν αποτελεί αποκεντρωμένη πόλη του Σποκάν, το οποίο βρίσκεται περίπου 50 χλμ. δυτικά στην πολιτεία της Ουάσιγκτον.
Παραπομπές
Κατηγορία:Πόλεις του Άινταχο
Παραλία Βάρκιζας
Η Παραλία Βάρκιζας είναι μια από τις μεγαλύτερες και πιο δημοφιλείς παραλίες της Αττικής, στο προάστιο της Βάρκιζας. Με συνολικό μήκος 1 χλμ. έχει παχιά αμμουδιά και παραμένει αβαθής σε μεγάλη απόσταση μέσα στη θάλασσα. Η μισή περίπου ακτή έχει μετατραπεί σε πολυτελή πλαζ (Yabanaki και Varkiza Resort - πρώην DoIt) με πολλές υπηρεσίες, όπως μεταξύ άλλων, Αθλητικές εγκαταστάσεις, Χώροι στάθμευσης, Χώροι εστίασης, Υγειονομικές εγκαταστάσεις, Κλαμπ, Δοκιμαστήρια, και Ναυταθλητικές εγκαταστάσεις. Η άλλη μισή παραμένει ανεκμετάλλευτη και ελεύθερη προς επίσκεψη. Η παραλία Βάρκιζας είναι επίσης εξαιρετικά δημοφιλής για θαλάσσιες δραστηριότες όπως ιστιοσανίδα και θαλάσσιο σκι.
Κατηγορία:Δήμος Βάρης - Βούλας - Βουλιαγμένης Κατηγορία:Παραλίες της Ελλάδας
Ιωάννης Α΄ του Βέρλε
Ο Ιωάννης Β΄, γερμ. Johann II (π. 1245 - 15 Οκτωβρίου 1283) από τον Οίκο του Μεκλεμβούργου ήταν πρώτα συγκύριος του Βέρλε (1277-81) και μετά κύριος του Βέρλε-Πάρχιμ (1281-1283).
Βιογραφία
Ήταν ο τρίτος γιος του Νικολάου Α΄ κυρίου του Βέρλε και της Γιούττας των Ασκάνια, κόρης του Ερρίκου Α΄ κόμη του Άνχαλτ.
Το 1283 απεβίωσε σε ηλικία 38 ετών και τον διαδέχθηκε ο πρωτότοκος γιος του Νικόλαος Β΄.
Οικογένεια
Νυμφεύτηκε τη Σοφία, κόρη του Γκύντερ κόμη του Λίνντο-Ρουπίν και είχε τέκνα:
Εξωτερικές Πηγές
Κατηγορία:Οίκος του Μεκλεμβούργου
Σαγιάδα Θεσπρωτίας
Η Σαγιάδα είναι ένα παραθαλάσσιο χωριό του Δήμου Φιλιατών με 594 μόνιμους κατοίκους (απογραφή 2011) και απέχει από την πόλη της Ηγουμενίτσας περίπου 20 χιλιόμετρα ενώ η απόσταση από τους Φιλιάτες είναι περίπου 15 χιλιόμετρα. Σύμφωνα με το Σχέδιο Καποδίστρια, η Σαγιάδα αποτέλεσε δημοτικό διαμέρισμα του Δήμου Σαγιάδας. Ο νόμος ήταν σε ισχύ μέχρι το τέλος του 2010, οπότε και αντικαταστάθηκε από τη νέα διοικητική διαίρεση που προβλέπει το Σχέδιο Καλλικράτης, με αποτέλεσμα η Σαγιάδα να ενταχθεί στο Δήμο Φιλιατών. Η Σαγιάδα είναι το δυτικότερο σημείο της Ηπειρωτικής Ελλάδας.
Ιστορία
Στο δυτικό ύψωμα του χωριού υπήρχε πιθανώς αρχαίος οικισμός, όπως εικάζεται από την ανεύρεση οικοδομικού υλικού (πελεκημένες πέτρες) από αρχαία κτήρια. Η υπόθεση αυτή ενισχύεται και από την εξαιρετική γεωγραφική της θέση στο συγκοινωνιακό δίκτυο (θαλάσσιων και χερσαίων δρόμων) της ευρύτερης περιοχής.
Ο Παναγιώτης Αραβαντινός στο έργο του «Χρονογραφία της Ηπείρου» μας ενημερώνει ότι, με βάση τον κατάλογο της απογραφής του 1845, στους Φιλιάτες κατοικούσαν 60 χριστιανικές οικογένειες. Ο Αραβαντινός μας πληροφορεί επίσης ότι στη θέση της Σαγιάδας, κατά την εποχή του Δεσποτάτου της Ηπείρου, υπήρχε χτισμένη μία σημαντική πόλη της Ηπείρου, η οποία διέθετε φρούριο και το οποίο κατέλαβαν το 1402, οι Βενετοί με τη βοήθεια των Κερκυραίων.
Το 1878, ο Ηπειρώτης λόγιος Βασίλης Ζώτος στο έργο του «Ηπειρωτικαί Μελέται», κάνει αναφορά στο μικρό χωριό της Θεσπρωτίας και μας πληροφορεί ότι η Σαγιάδα απείχε περίπου 3 ώρες από τους Φιλιάτες. Ο Ζώτος μας αναφέρει ότι στη Σαγιάδα υπήρχαν περίπου 1000 ελληνόφωνοι χριστιανοί και το χωριό διέθετε τελωνείο, προξενικό πρακτορείο και ελληνικό σχολείο.
Ο Ιφικράτης Κοκκίδης στο έργο του «Οδοιπορικά Ηπείρου και Θεσσαλίας» που εξέδωσε το 1880 το ελληνικό Υπουργείο Στρατιωτικών, μας πληροφορεί ότι η Σαγιάδα υπάγονταν στο τμήμα Φιλιατών της επαρχίας Παραμυθιάς και κατοικούσαν περίπου 480 χριστιανοί. Σύμφωνα με τον Κοκκίδη, το χωριό της Σαγιάδας βρισκόταν στη θέση της αρχαίας Μαιανδρίας. Η απόσταση που χώριζε τη Σαγιάδα από τους Φιλιάτες ήταν περίπου 4 ώρες ενώ το λιμάνι απείχε 24 χιλιόμετρα από την Κερκυρα. Ο Κοκκίδης μας ενημερώνει ότι στη Σαγιάδα υπήρχε τελωνείο, λιμεναρχείο και πολλές αποθήκες.
Εξίσου σημαντική πηγή, είναι η Οθωμανική απογραφή του 1895 (Σαλναμές Ιωαννίνων για το οικονομικό έτος 1311[1895], έκδοση έβδομη). Σύμφωνα με το σχετικό οθωμανικό νόμο, που ίσχυε από το 1864, η πρωτογενής διαίρεση της αυτοκρατορίας ήταν το βιλαέτι («νομαρχία» ή «γενική διοίκηση»). Κάθε βιλαέτι χωριζόταν σε σαντζάκια και αυτά σε καζάδες. Σύμφωνα με την απογραφή του 1895, η Σαγιάδα ανήκε στον Καζά Φιλιατών, ο οποίος βρισκόταν στο σαντζάκι Ιωαννίνων, το οποίο με τη σειρά του, ανήκε στο βιλαέτι Ιωαννίνων. Με βάση λοιπόν αυτή την απογραφή, στους Φιλιάτες κατοικούσαν 141 οικογένειες (χανέδες) με συνολικό πληθυσμό 593 άτομα (308 άνδρες, 285 γυναίκες).
Δημογραφικά στοιχεία
Σήμερα ο πληθυσμός ανέρχεται στους 594 μόνιμους κατοίκους (απογραφή 2011), εμφανίζοντας μείωση σε σχέση με την απογραφή του 2001, όπου ο πληθυσμός ανερχόταν στους 879 κατοίκους. Η πρώτη φορά που ο πληθυσμός ξεπέρασε τους 1000 κατοίκους ήταν το 1951 και ήταν και ο μέγιστος αριθμός με 1136 κατοίκους.
Οι πληθυσμιακές διακυμάνσεις, αποτυπώνονται στον παρακάτω πίνακα.
Εξωτερικοί σύνδεσμοι
Κατηγορία:Χωριά του νομού Θεσπρωτίας Κατηγορία:Δήμος Φιλιατών
Μαριάν Ζακαλνίτσκι
Ο Μαριάν Ίχοροβιτς Ζακαλνίτσκι (ουκρ. Мар'ян Ігорович Закальницький, γενν. 19 Αυγούστου 1994) είναι Ουκρανός βαδιστής. Είναι ο πρόσφατος πρωταθλητής Ευρώπης στα 50 χιλιόμετρα βάδην.
Σταδιοδρομία
Γεννήθηκε στο Κάλους της Ουκρανίας, Το 2013 μετακόμισε στο Κίεβο.
Το 2018 κέρδισε το αγώνισμα των 50 km βάδην στο Ευρωπαϊκό Πρωτάθλημα Στίβου 2018.
Παραπομπές
Κατηγορία:Ουκρανοί αθλητές του στίβου Κατηγορία:Βαδιστές Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Μπίντι Έργουιν
Η Μπίντι ΣουΈργουιν (Bindi Sue Irwin) (γεννημένη στις 24 Ιουλίου 1998) είναι τηλεοπτικό πρόσωπο στην Αυστραλία, οικολόγος, φύλακας ζωολογικού κήπου και ηθοποιός. Όταν ήταν 9 ετών, η Έργουιν παρουσίασε το Bindi the Jungle Girl, μια τηλεοπτική σειρά ντοκιμαντέρ για τα παιδιά αφιερωμένη στην άγρια ζωή. Έχει επίσης ασχοληθεί με την ηθοποιία, το τραγούδι, το χορό, τη παρουσίαση σόου παιχνιδιών και έχει δημιουργήσει δύο εκπαιδευτικά DVD γυμναστικής. Είναι επίσης γνωστή για τη νίκη της στη σεζόν 21 του Dancing with the Stars (ΗΠΑ). Αυτή τη στιγμή πρωταγωνιστεί μαζί με τη μητέρα της Τέρρι και τον μικρότερο αδερφό της Ρόμπερτ στο Crikey!Είναι οι Έργουινς.
Η Μπίντι Έργουιν είναι η μεγαλύτερη απο τα δύο παιδιά τoυ οικολόγου και τηλεοπτικού προσώπου Στίβι Έργουιν (Steve Irwin) και της συζύγου του, Τέρι Έργουιν ( Terri Irwin ), η οποία είναι σήμερα ιδιοκτήτης του ζωολογικού κήπου της Αυστραλίας. Ο μικρότερος αδερφός της Μπίντι είναι ο Ρόμπερτ Έργουιν (Robert Irwin), ένα τηλεοπτικό πρόσωπο και φωτογράφος και είναι η εγγονή του φυσιολάτρη και ερπετολόγου Μπομπ Έργουιν (Bob Irwin) Είναι παντρεμένη με τον Αμερικανό επαγγελματία γέικμπόρντερ (θαλάσσιο σπορ με σανίδα) Τσάντλερ Πάουελ, ο οποίος είναι και μέλος του προσωπικού στον Αυστραλιανό Ζωολογικό Κήπο.
Πρώτα χρόνια
Η Έργουιν άρχισε να εμφανίζεται σε τηλεοπτικές εκπομπές από ηλικία δύο ετών. Εμφανίστηκε τακτικά στις τηλεοπτικές εκπομπές του πατέρα της, συμπεριλαμβανομένων των The Crocodile Hunter Diaries, και στην ταινία του 2002 The Wiggles : Wiggly Safari σε έναν αναγνωρισμένο ρόλο. Είναι αγγλικής και ιρλανδικής καταγωγής, με αφθονία ιρλανδικής καταγωγής από την πλευρά του πατέρα της. Η Έργουιν για το θέμα να είσαι διπλός πολίτης (Αυστραλός-Αμερικανός),δήλωσε σε συνέντευξή της στο Brisbane Times : «Αυτό που είναι πραγματικά ωραίο είναι να είμαι διπλός πολίτης τόσο εδώ όσο και στις ΗΠΑ, οπότε νομίζω ότι μπορώ να ψηφίζω και εκεί επίσης»
Καριέρα
Η Έργουιν ήταν η παρουσιάστρια του Bindi the Jungle Girl  ενός ντοκιμαντέρ για παιδιά αποτελούμενου από 26 μέρη για την ζωή στην άγρια φύση, το οποίο ήταν μία παραγωγή του τηλεοπτικού δικτύου Discovery Kids. Ο πατέρας της κινηματογράφησε πολλά από τα πρώτα επεισόδεια πριν από το θάνατό του τον Σεπτέμβριο του 2006, όπου η παραγωγή τέθηκε προσωρινά σε αναστολή. Η σειρά έκανε πρεμιέρα τον Ιούνιο του 2007 στο Discovery Kids.
Όταν η Έργουιν ήταν λίγο μεγαλύτερη από ενός έτους, η γιαγιά της, Λίν Έργουιν, πέθανε σε αυτοκινητιστικό δυστύχημα τον Φεβρουάριο του 2000. Ο χήρος της Λίν, Μπομπ, ξαναπαντρεύτηκε την Τζούντι Έργουιν. Ο πατέρας της Μπίντι, Στίβ, σκοτώθηκε από το αγκάθι ενός σαλαχιού στις 4 Σεπτεμβρίου του 2006 όταν η ίδια ήταν οκτώ ετών. Ήταν έτοιμος να τραβήξει πλάνα από τον ύφαλο του ωκεανού για μια εκπομπή που θα περιλάμβανε τμήματα με τον εαυτό του, καθώς οι καιρικές συνθήκες τον εμπόδισαν να γυρίσει βίντεο για μια διαφορετική εκπομπή. Η Μπίντι Έργουιν και η μητέρα της ανακοίνωσαν ότι εκείνη θα συνέχιζε τη συντήρηση και την τηλεοπτική εργασία του εκλιπόντος πατέρα της. Ο Στιβ Έργουιν είπε ότι υποστήριξε την καριέρα της Μπίντι, ισχυριζόμενος ότι «θέλω απλώς να είμαι συμπρωταγωνιστής με την κόρη μου».
Στις 20 Σεπτεμβρίου του 2006, η Έργουιν δέχτηκε επευφημία αφού μπροστά σε πλήθος 5.000 ατόμων, και παγκόσμιο τηλεοπτικό κοινό με περισσότερoυς από 300 εκατομμύρια τηλεθεατές. Στη δημοσκόπηση των αναγνωστών της TV WEEK του 2006, η ομιλία της έλαβε 43 τοις εκατό των ψήφων και ψηφίστηκε ως η τηλεοπτική στιγμή του έτους. Η μητέρα της δήλωσε ότι, εκτός από κάποια βοήθεια με την δαχτυλογράφηση, η Έργουιν είχε γράψει η ίδια την ομιλία.
Τον Ιούνιο του 2007, η Έργουιν παρουσίασε μια αμερικανική τηλεοπτική εκπομπή αφιερωμένη στον πατέρα της που ονομάζεται My Daddy the Crocodile Hunter. Κυκλοφόρησε επίσης δύο DVD γυμναστικής για παιδιά. Οι Bindi and The Crocmen τραγούδησαν το "Trouble in the Jungle" στο The Today Show το Νοέμβριο του 2007 και η Έργουιν έμαθε πώς να παίζει πιάνο.
Τον Σεπτέμβριο του 2006, σε ηλικία 8 ετών, η Έργουιν εμφανίστηκε στο εξώφυλλο του αυστραλιανού περιοδικού New Idea, και αποτέλεσε το νεότερο άτομο που έχει κάνει κάτι τέτοιο στην ιστορία των 104 χρόνων του περιοδικού. μικρογραφία μικρογραφία| Οι Φωτογραφίες δείχνουν την Έργουιν και την μητέρα της Τέρι στο Edwards AFB να γυρίζουν ένα τμήμα για το Bindi the Jungle Girl το 2007. Στις αρχές Ιανουαρίου το 2007, η Έργουιν εμφανίστηκε στο The Ellen DeGeneres Show. Εκείνη την εποχή, είχε προγραμματίσει επίσης εμφανίσεις στο Late Show με τον David Letterman και μια συμμετοχή με τον Ράσελ Κρόου σε ένα μεγάλο δείπνο. Προωθούσε το νέο βίντεό της, το Bindi Kid Fitness, και εκπλήρωσε το ρόλο της ως πρόσφατα επιλεγμένου «πρεσβευτή του τουρισμού» για την Αυστραλία. Αργότερα εκείνο τον μήνα, η Έργουιν εμφανίστηκε στο Larry King Live, όπου δήλωσε ότι η δημιουργική γραφή ήταν το αγαπημένο της μάθημα και τα μαθηματικά το λιγότερο αγαπημένο της. Είπε επίσης ότι της άρεσε η κατ οίκον εκπαίδευση γιατί ήταν πολύ καλοί φίλοι με τους δάσκαλούς της.
Μαζί με τον Τζορτζ Λόπεζ και τον Τάιλερ Τζέιμς Γουίλιαμς, η Έργουιν έδωσε το βραβείο για το "Άγαπημένο άνδρα καλλιτέχνη" στα Παιδικά Βραβεία Επιλογής του 2007, τα οποία κέρδισε ο οικοδεσπότης του σόου Τζάστιν Τιμπερλέικ. Με τη βοήθεια του Γκλεν Ρόμπινς, η Έργουιν παρουσίασε επίσης το βραβείο για το «Καλύτερο Παιδικό Σόου» στα Logie Awards του 2007, το οποίο κέρδισε το The Upside Down Show.
Στα τέλη Νοεμβρίου 2007, η Έργουιν εμφανίστηκε με τη μητέρα της Τέρι στην 81η ετήσια παρέλαση της ημέρας των ευχαριστιών της Μέισι και ερμήνευσε τραγούδια από το άλμπουμ της Trouble in the Jungle με τους The Crocmen σε ένα άρμα με ζώα της ζούγκλας.
Στις 4 Μαΐου του 2008, η Έργουιν κέρδισε το βραβείο Logie του Πιο Δημοφιλούς Νέου Γυναικείου Ταλέντου. Στη συνέχεια, στις 13 Ιουνίου του 2008, σε ηλικία εννέα ετών, έγινε η νεότερη καλλιτέχνης που κέρδισε ποτέ βραβείο Emmy της Πρωινής Ζώνης όταν κέρδισε το βραβείο για το " Καλύετρη Καλλιτέχνης σε Παιδική σειρά ". Το προηγούμενο ρεκόρ κατείχε η Κάμριν Γκράιμς, η οποία κέρδισε το βραβείο "Καλύτερη νεαρή ηθοποιός σε Δραματική σειρά " σε ηλικία δέκα ετών για την ερμηνεία της στο The Young and the Restless.
Εκτός από το τραγούδι και το χορό, η Έργουιν έχει δοκιμαστεί και στη ραπ μουσική.
Πρωταγωνίστησε ως Κίρα στην ταινία Free Willy: Escape from Pirate's Cove, που κυκλοφόρησε στις 23 Μαρτίου 2010. μικρογραφία| H 'Eργουιν στα Logie Awards του 2011 Το 2012,Η Έργουιν παρουσίασε ενα σόου παιχνιδιού με θέμα την άγρια ζωή που ονομάζεται Bindi's Bootcamp. Γυρισμένο στον Αυστραλιανό Ζωολογικό Κήπο, οι διαγωνιζόμενοι υποβλήθηκαν σε "προκλήσεις περιπέτειας" για να εκπαιδεύσουν και να δοκιμάσουν τις γνώσεις τους σχετικά με την άγρια φύση. Ήταν μια παραγωγή σε συνεργασία με το Sticky Pictures με έδρα το Σίδνεϊ, με επιτροπή από την ABC και έκανε το ντεμπούτο του τον Ιούλιο στο ABC3.
Η Έργουιν πρωταγωνίστησε στο σίκουελ του Nim's Island παίζοντας τον πρωταγωνιστικό χαρακτήρα Nim, που αρχικά έπαιξε η Αμπιγκείλ Μπρέσλιν.
Το 2012, η Έργουιν εμφανίστηκε ως Σάντνει Κλόβερς στο επεισόδιο "Mirror rorriM" της καναδικής τηλεοπτικής σειράς, My Babysitter's a Vampire.
Το 2013, η Έργουιν έκανε μια σύντομη εμφάνιση στην αυστραλιανή τηλεοπτική σειρά Big Brother για να εκπλήξει τον συγκάτοικο Τιμ, ο οποίος την είχε αναφέρει πολλές φορές σε όλη τη σειρά, λέγοντας "Θέλω να σας ευχαριστήσω που είστε ένας απίστευτος Wildlife Warrior (οικολογική οργάνωση). Ελπίζω ότι όταν είστε έξω από το σπίτι μπορείτε να έρθετε να με επισκεφθείτε ".
Τον Μάρτιο του 2014, η Έργουιν εμφανίστηκε στο Good Morning America με την οικογένειά της, όπου ανακοίνωσε την συνεργασία της με την εταιρεία θεματικών πάρκων ζώων SeaWorld.
Τον Οκτώβριο του 2014,η Έργουιν βραβεύτηκε με το Νεαρή Οικολόγος της Χρονιάς από την Αυστραλιανή Γεωγραφική Επιχείρηση.
Τον Αύγουστο του 2015, η Έργουιν, ανακοινώθηκε ως διαγωνιζόμενη στη σεζόν 21 της αμερικανικής τηλεοπτικής σειράς Dancing with the Stars, με ζευγάρι τον πενταετή πρωταθλητή Ντέρεκ Χαφ (Derek Hough). Δεδομένου ότι η Έργουιν ήταν ανήλικη κατά τη διάρκεια του διαγωνισμού, απαιτούσε ειδική άδεια από τα δικαστήρια της Καλιφόρνια για να συμμετάσχει. Οι Έργουιν και Χαφ ανακηρύχθηκαν νικητές της σεζόν στις 24 Νοεμβρίου του 2015.
Στη 1η Απριλίου του 2019, η Έργουιν εμφανίστηκε ως γκεστ κριτής κατά τη διάρκεια της έβδομης εβδομάδας του Australian <i id="mw-g">Dancing with the Stars</i> σεζόν 16.
Προσωπική ζωή
Τον Ιούλιο του 2019, η Έργουιν δεσμεύτηκε με τον Τσάντλερ Πάουελ, έναν Αμερικανό επαγγελματία γέικμπόρντερ από τη Φλόριντα. Το ζευγάρι συναντήθηκε για πρώτη φορά ως έφηβοι στον Αυστραλιανό Ζωολογικό Κήπο τον Νοέμβριο του 2013. Στις 25 Μαρτίου 2020, παντρεύτηκαν σε ιδιωτική τελετή στον Αυστραλιανό Ζωολογικό Κήπο.
Μουσική καριέρα
Στις 27 Νοεμβρίου του 2006, η Έργουιν κυκλοφόρησε το πρώτο της άλμπουμ Bindi Kid Fitness με τους Στιβ Έργουιν και The Crocmen. Ένα χρόνο αργότερα στις 17 Νοεμβρίου του 2007 κυκλοφόρησε το πρώτο της σινγκλ "Trouble in the Jungle". Αυτό ήταν το μόνο σινγκλ που πρόβαλλε το ταλέντο της στη ραπ μουσική. Το "Trouble in the Jungle" περιλαμβάνει ένα τραγούδι αφιέρωμα στον πατέρα της, Στιβ, που ονομάζεται "My Daddy The Crocodile Hunter" Στη συνέχεια, η 'Εργουιν κυκλοφόρησε το δεύτερο άλμπουμ της Bindi Kid Fitness 2 Jungle Dance Party στις 11 Οκτωβρίου του 2008. Η Έργουιν είχε αρχικά ένα συγκρότημα που ονομάζοταν "Bindi and The Crocmen". Από το 2009 είχε μια νέα μπάντα που ονομάζονταν "Bindi and The Jungle Girls". Η Έργουιν κυκλοφόρησε τελικά το τρίτο της άλμπουμ το 2013, το Bindi και το The Jungle Girls African Dance Party. Κυκλοφόρησε το τέταρτο άλμπουμ της, το Bindi and The Jungle Girls Bindi's Island Dance Party το 2016.
Εμφανίσεις στο Dancing with the stars
H Έργουιν, η οποία συνεργάστηκε με τον Ντέρεκ Χαφ (Derek Hough), κέρδισε τη σεζόν 21 του Dancing with the Stars (ΗΠΑ) στις 24 Νοεμβρίου του 2015. Η Έργουιν και ο Χαφ σημείωσαν το ρεκόρ για τα πιο τέλεια σκορ, με οκτώ. Αυτό το ρεκόρ έσπασε ο Τζόρνταν Φίσερ στη σεζόν 25.
1 Βαθμολογία από τον καλεσμένο κριτή Αλφόνσο Ρεμπιέρο.
2 Αυτή την εβδομάδα μόνο, για την εβδομάδα "Αλλαγής παρτενέρ", η Έργουιν χόρεψε με τον Βαλεντίν Τσμερκόφσκι αντί για τον Χαφ. Ο Χαφ εμφανίστηκε με την Αλέξα ΠέναΒεγκα.
3 Βαθμολογία από τον καλεσμένο κριτή Μάκσιμ Τσμερκόφσκι.
Παραπομπές
Κατηγορία:Αυστραλές ηθοποιοί τηλεόρασης Κατηγορία:Αυστραλοί αγγλικής καταγωγής Κατηγορία:Αυστραλές ηθοποιοί κινηματογράφου Κατηγορία:Αμερικανοί τηλεπαρουσιαστές Κατηγορία:Αμερικανίδες ηθοποιοί τηλεόρασης Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες τραγουδίστριες
Πύλη Λατίνα
Η Πύλη Λατίνα (λατινικά: Porta Latina) είναι αψιδωτή πύλη στα Αυρηλιανά Τείχη της Αρχαίας Ρώμης. Σηματοδοτεί το τέλος της Βία Λατίνα, ενώ δίνει το όνομά της στην κοντινή εκκλησία του Αγίου Ιωάννη της Πόρτα Λατίνα. Το μεγαλύτερο μέρος της σημερινής κατασκευής χρονολογείται επί Αυτοκράτορα Ονώριου, συμπεριλαμβανομένων των βουσών της αψίδας. Η πύλη διατηρούσε το όνομά της καθ΄όλη τη διάρκεια του Μεσαίωνα. Επίσης, κοντά της βρίσκεται το παρεκκλήσι του Αγίου Ιωάννη των Ελαιών και το παγανιστικό Κολουμβάριο του Πομπόνιου Ύλα.
Η ενιαία αψίδα της πύλης είναι χτισμένη από ακανόνιστους όγκους τραβερτίνης, πάνω στους οποίους υπάρχει μια σειρά από πέντε παράθυρα στο εξωτερικό, και ένα έκτο από τούβλα, στο νότιο άκρο της, ενώ στην κορυφή υπάρχουν πέτρινες επάλξεις. Η αψίδα πλαισιώνεται από δύο ημικυκλικούς πύργους, οι οποίοι είναι κατασκευασμένοι από σκυρόδεμα τούβλων (σχεδόν εξ ολοκλήρου ξαναχτισμένους, κατά πάσα πιθανότητα τον 6ο αιώνα), που το ύψος τους δεν ξεπερνά την κορυφή των επάλξεων του κεντρικού τμήματος. Ο βόρειος πύργος στηρίζεται σε οικοδομικά θεμέλια που φέρεται να ανήκαν σε τάφο.
Παραπομπές
Κατηγορία:Αυρηλιανά Τείχη Κατηγορία:Ρωμαϊκά κτίρια και κατασκευές στην Ιταλία
Παγκόσμιο Πρωτάθλημα Στίβου 2022 – 10,000 μέτρα γυναικών
Ο δρόμος 10.000 μέτρων γυναικών στο Παγκόσμιο Πρωτάθλημα Στίβου 2022 πραγματοποιήθηκε στο Χέιγουορντ Φιλντ στις 16 Ιουλίου 2022.
Πρόγραμμα
Το πρόγραμμα είναι σε τοπική ώρα (UTC-7)
Παραπομπές
10000 Γυ
Dark Arena
Το Dark Arena είναι βιντεοπαιχνίδι βολών πρώτου προσώπου που αναπτύχθηκε από τη Graphic State Games και κυκλοφόρησε από τη Majesco και THQ για το Game Boy Advance. Ήταν το πρώτο παιχνίδι του είδους που ανακοινώθηκε για το Game Boy Advance, αλλά το τέταρτο που κυκλοφόρησε για τη κονσόλα. Ένα άλλο παιχνίδι της ίδιας κονσόλας, το Cruis'n Velocity, χρησιμοποίησε την ίδια μηχανή.
Πολλοί θεωρούν το παιχνίδι ως ένα Doom clone, καθώς έχει παρόμοιο gameplay, και οι σχεδιαστές του παιχνιδιού είχαν προσληφθεί από τη κοινότητα modding του Doom.
Πλοκή
Μια εγκατάσταση προπόνησης για στρατιώτες χτίζεται σε ένα μικρό, απομονωμένο νησί. Μια γενετική συναρμογή διεξήχθη για τη δημιουργία γενετικών τροποποιημένων οργανισμών, και όταν τα failsafes ασφαλείας απέτυχαν, οι οργανισμοί γρήγορα κατέλαβαν τη βάση. Στη συνέχεια, η Angelina Bradshaw και η ομάδα ειδικών δράσεων πήγαν να εξαλείψουν την απειλή, αλλά απωθήθηκαν στο κέντρο της βάσης, και η Angelina είναι η μόνη που έχει μείνει ζωντανή. Στη συνέχεια, ξέρει ότι έχει να καταλήξουν σε υπόστεγο στα περίχωρα του νησιού πριν μια πυρηνική βόμβα σβήσει ως η λύση για να καταστραφούν τα πλάσματα.
Εν Λευκώ 87.7
Ο Εν Λευκώ 87.7 είναι ένας ραδιοφωνικός σταθμός που εκπέμπει στην Αττική. Το είδος μουσικής που παίζει είναι ξένη ηλεκτρονική, ντίσκο, φανκ, σόουλ και χιπ χοπ. Έχει πάνω από 130.000 ακροατές καθημερινώς, ενώ παράλληλα περισσότεροι από 100.000 μοναδικοί χρήστες συνδέονται κάθε μήνα στην ιστοσελίδα του σταθμού. Ιδιαιτερότητα της είναι ότι καθημερινώς προωθεί νέες μουσικές επιλογές, προσεκτικά επιλεγμένες από τους ραδιοφωνικούς παραγωγούς του σταθμού.
Ιστορικό
Ο σταθμός ξεκίνησε από τους 94.4 και τους Κώστα Καββαθά και Σόφη Καββαθά το 1998, διαδεχόμενος τους Ρόδον FM (1994-1998), Ωχ FM (1992-1994) και το διαδημοτικό Ράδιο 5 (1988-1992). Το 2002 λόγω της περικοπής συχνοτήτων στο νομό Αττικής μεταφέρθηκε στην τωρινή του συχνότητα 87.7. Ανήκει στην Frontstage Entertainment συμφερόντων Δασκαλόπουλου η οποία λειτουργεί παράλληλα τον Hit Radio 88.9, τον Red 96.3, τον Μελωδία 99.2 και τον Kids Radio 88.6.
Dark Arena
Υποδοχή
Το Dark Arena δέχτηκε κυρίως μεικτές κριτικές, έχοντας επικριθεί για την τεχνητή νοημοσύνη των εχθρών και μη εμπνευσμένο σχεδιασμό των επιπέδων, αλλά και με έπαινο να έχει δοθεί σε μικρές λεπτομέρειες που συχνά δε περιλαμβάνονται σε άλλα παιχνίδια του ίδιου είδους.
Εν Λευκώ 87.7
Εμβέλεια
Ο σταθμός δεν έχει πανελλήνια εμβέλεια, αλλά μέχρι στιγμής συνεργάζεται με πολλούς ραδιοφωνικούς σταθμούς στην Ελλάδα για αναμετάδοση του προγράμματος.
Dark Arena
Εξωτερικοί σύνδεσμοι
Κατηγορία:Βιντεοπαιχνίδια του 2002 Κατηγορία:Βιντεοπαιχνίδια του Game Boy Advance Κατηγορία:Βιντεοπαιχνίδια βολών πρώτου προσώπου Κατηγορία:Αποκλειστικότητες του Game Boy Advance
Εν Λευκώ 87.7
Εξωτερικοί σύνδεσμοι
Κατηγορία:Ελληνικοί ραδιοφωνικοί σταθμοί
Αυτόνομη Περιφέρεια του Θιβέτ
Η Αυτόνομη Περιφέρεια του Θιβέτ ή Αυτόνομη Περιφέρεια της Xizang είναι κομμάτι της Κίνας που αυτονομήθηκε το 1950 - 1951 ενώ πιο παλιά στην ιστορία της φέρει και μια ανεξαρτησία (de facto) το 1913 από τον Δαλάι Λάμα. Το αυτόνομο Θιβέτ θεωρείται πιο πολύ ένα θρησκευτικό κράτος με τους περισσότερους κατοίκους της να είναι μοναχοί. Το κράτος του Θιβέτ απλώνεται στο Οροπέδιο του Θιβέτ καθώς και στα Ιμαλάια Όρη ενώ είναι η 2η μεγαλύτερη περιφέρεια της Κίνας.
Το κύριο κομμάτι του αυτόνομου Θιβέτ βρίσκεται στην Κίνα και ένα μικρό κομμάτι στο Νεπάλ και στο Μπουτάν ενώ με βάση την ιστορία του Θιβέτ, δηλαδή την Θιβετιανή Αυτοκρατορία, απλώνεται στην Άνω Ινδία, τη δυτική Κιργιζία (πολύ λίγο).
Ιστορία του Θιβέτ
Το Θιβέτ ξεκινάει ιστορικά από την Θιβετιανή Αυτοκρατορία την κατάκτηση από την Δυναστεία Γιουάν, έπειτα από την Δυναστεία των Τσινγκ, και πιο πρόσφατα τον 20ο αιώνα, το Θιβέτ αφού είχε κατακτηθεί από την Κίνα ανεξαρτητοποιήθηκε με de facto το 1913 από τον Δαλάι Λάμα ενώ αφού ξαναεισέβαλε η Κίνα (μόνιμα έως σήμερα) το Θιβέτ κατάφερε να κερδίσει την αυτονομία το 1950 - 1951.
Παραπομπές
Κατηγορία:Διοικητική διαίρεση της Κίνας
Ο πύργος του Κυανοπώγωνα
Ο πύργος του Κυανοπώγωνα (A kékszakállú herceg vára) είναι μονόπρακτη όπερα του Ούγγρου συνθέτη Μπέλα Μπάρτοκ. Το λιμπρέτο, στα ουγγρικά, είναι του Μπέλα Μπάλαζ, Ούγγρου ποιητή, συγγραφέα και σκηνοθέτη, και συνιστά ελεύθερη απόδοση του λαϊκού παραμυθιού ο Κυανοπώγων το οποίο καταγράφηκε και εκδόθηκε για πρώτη φορά από τον Σαρλ Περώ το 1697, αλλά και του δράματος Ariane et Barbe Bleue (1901) του Βέλγου συγγραφέα Μωρίς Μαίτερλινκ. Ο Μπάρτοκ συνέθεσε την όπερα το 1911 αλλά η παγκόσμια πρεμιέρα δόθηκε 7 χρόνια αργότερα, στις 24 Μαΐου 1918, στη Βουδαπέστη.
Το έργο διαρκεί κάτι λιγότερο από μια ώρα και στη σκηνή εμφανίζονται δυο πρόσωπα, ο δούκας Κυανοπώγων και η σύζυγός του Ιουδίθ. Η ιστορία αποδίδεται ως συμβολιστική και ψυχαναλυτική ανατομία μιας ερωτικής σχέσης, παρουσιάζει τις διεργασίες της και ξετυλίγει την πλοκή βάσει της αλληγορίας ότι πίσω από τις κλειστές πόρτες υπάρχει πάντα κάτι που οδηγεί σε ανακαλύψεις για τη ζωή του άλλου.
Ιστορικό σύνθεσης
Ο Μπάρτοκ αποφάσισε να μελοποιήσει το έργο το 1911, καθώς ήταν η τελευταία ημερομηνία συμμετοχής στον διαγωνισμό - στον οποίο είχε ήδη δηλώσει συμμετοχή - για το βραβείο «Ferenc Erkel» για μονόπρακτη όπερα, διαγωνισμό που οργάνωνε η Ουγγρική Ακαδημία Καλών Τεχνών. Ένας δεύτερος διαγωνισμός, που διοργανώθηκε από τους μουσικούς εκδότες Rózsavölgyi και με ημερομηνία λήξης το 1912, ενθάρρυνε τον Μπάρτοκ να πραγματοποιήσει κάποιες αλλαγές στο έργο, προκειμένου να το υποβάλει και σε αυτόν το διαγωνισμό.
Το έργο δεν κέρδισε το βραβείο «Ferenc Erkel», οι δε κριτές του διαγωνισμού Rózsavölgyi, αφού εξέτασαν τη σύνθεση, θεώρησαν ότι το έργο (με δύο μόνο χαρακτήρες και μια σκηνή) δεν ήταν αρκετά δραματικό για να προκριθεί στην κατηγορία στην οποία είχε ενταχθεί, δηλ. μουσική για το θέατρο.
Το 1913 ο Μπαλάζ παρουσίασε μια θεατρική παράσταση στην οποία ο Μπάρτοκ έπαιξε μερικά κομμάτια για πιάνο από την όπερα αυτή, σε ένα ξεχωριστό μέρος του προγράμματος. Πλέον ο συνθέτης δεν ήλπιζε να δει ένα ολοκληρωμένο ανέβασμα του έργου του, όπως φαίνεται από μια επιστολή του γραμμένη το 1915.
Στις 12 Μαΐου 1917 στο Θέατρο της Όπερας της Βουδαπέστης ο Μπάρτοκ με τον Μπαλάζ παρουσίασαν το μπαλέτο Ο ξύλινος Πρίγκιπας. Η παράσταση, με διευθυντή ορχήστρας τον Εγκίστο Τάνγκο, γνώρισε μεγάλη επιτυχία κι έτσι η διεύθυνση του θεάτρου αποφάσισε να ανεβάσει την επόμενη χρονιά το έργο τους Ο πύργος του Κυανοπώγωνα, με τον ίδιο διευθυντή ορχήστρας. Ύστερα από την εξορία του Μπαλάζ το 1919 και τη σχετική λογοκρισία για τα έργα του, η όπερα δεν ξανανέβηκε στην Ουγγαρία μέχρι το 1936. Το 1922 η όπερα ανέβηκε με γερμανικό κείμενο στη Φρανκφούρτη και στη συνέχεια στο Βερολίνο το 1929. Με αυτή την εκδοχή γνώρισε μεγάλη διάδοση στην προπολεμική Ευρώπη.
Υπόθεση
Μετά από έναν ομιλούμενο πρόλογο, ο δούκας Κυανοπώγωνας φτάνει με την νέα του σύζυγο, την Ιουδίθ, στο κάστρο του, που είναι βυθισμένο στο σκοτάδι. Ο Κυανοπώγωνας ρωτά την Ιουδίθ αν θέλει να μείνει και της προσφέρει την επιλογή να φύγει, αλλά εκείνη αποφασίζει να μείνει. Η γυναίκα επιμένει να είναι όλες οι πόρτες ανοιχτές, για να μπαίνει φως και να στεγνώσουν οι κρύοι, υγροί τοίχοι. επιμένοντας, εξάλλου, ότι το αίτημά της βασίζεται στην αγάπη της για τον Κυανοπώγωνα. Ο δούκας αρνείται, λέγοντάς της ότι είναι μυστικά μέρη και δεν πρέπει να εξερευνηθούν από άλλους. ζητά δε από την Ιουδίθ να τον αγαπάει χωρίς να κάνει ερωτήσεις. Η Ιουδίθ επιμένει και τελικά υπερισχύει.
Η πρώτη πόρτα ανοίγει για να αποκαλύψει τον αιματοβαμμένο θάλαμο βασανιστηρίων. Στην αρχή η Ιουδίθ τα χάνει αλλά μετά, από περιέργεια, συνεχίζει. Πίσω από τη δεύτερη πόρτα υπάρχει ένα οπλοστάσιο και πίσω από την τρίτη ένας θησαυρός από χρυσάφι και κοσμήματα. Κάθε φορά που ανοίγει μια πόρτα, ακούγονται από μέσα μυστηριώδη βογγητά πόνου. Πίσω από την τέταρτη πόρτα υπάρχει είναι ένας μυστικός κήπος με υπέροχα λουλούδια. πίσω από την πέμπτη, ένα παράθυρο ανοίγει στο αχανές βασίλειο του Κυανοπώγωνα. Τα πάντα φωτίζονται τώρα από τον ήλιο, αλλά το αίμα έχει λερώσει τον θάλαμο των βασανιστηρίων, το οπλοστάσιο και τους θησαυρούς, έχει μουσκέψει τον κήπο και τα σκοτεινά σύννεφα ρίχνουν κόκκινες σκιές πάνω από το βασίλειο του Δούκα.
Ο Κυανοπώγωνας ικετεύει τη γυναίκα του να σταματήσει: ο πύργος λάμπει τώρα όσο περισσότερο γίνεται, πιο φωτεινός δεν γίνεται. Η Ιουδίθ, ωστόσο, αρνείται να σταματήσει αφού προχώρησε τόσο μακριά και, επιμένοντας, καταφέρνει να ανοίξει την έκτη πόρτα. Στο μεταξύ μια σκοτεινή σκιά περνά πάνω από το πύργο. Αυτός είναι ο πρώτος θάλαμος που δεν είναι λερωμένος με αίμα: μια λίμνη με ασημένιο και σιωπηλό νερό είναι το μόνο που υπάρχει μέσα, "Είναι δάκρυα, Ιουδίθ, δάκρυα" επαναλαμβάνει ο Κυανοπώγωνας. Της ζητά απλώς να τον αγαπά και να μην κάνει άλλες ερωτήσεις. Η τελευταία πόρτα πρέπει να μείνει κλειστή για πάντα. Αλλά η γυναίκα εξακολουθεί να επιμένει, ζητώντας να μάθει για τις πρώην συζύγους του και μετά τον κατηγορεί ότι τις σκότωσε, φτάνει στο σημείο να υποθέσει ότι το αίμα που βρέθηκε παντού ανήκει σε αυτές και ότι τα δάκρυά τους είναι αυτά που σχημάτισαν τη λίμνη, και ότι τα σώματά τους βρίσκονται πίσω από την τελευταία πόρτα. Αντιμέτωπος με αυτές τις κατηγορίες, ο Κυανοπώγωνας της παραδίδει το έβδομο κλειδί.
Σε αυτό το σημείο μπαίνουν στη σκηνή οι τρεις πρώην σύζυγοι του Κυανοπώγωνα, σιωπηλές αλλά ακόμα ζωντανές, υπέροχα ντυμένες και στολισμένες με στέμματα και κοσμήματα. Ο Κυανοπώγωνας, συγκινημένος από τις αναμνήσεις, τις προσκυνά και τις εξυμνεί μια προς μια (ως συζύγους της αυγής, του μεσημεριού και του σούρουπου). Τελικά, γυρνώντας προς την Ιουδίθ, της λέει ότι είναι η πιο όμορφη από όλες: τη συνάντησε νύχτα, τώρα πρέπει να ανήκει στη νύχτα για πάντα. Συντετριμμένη, τον παρακαλεί να αλλάξει γνώμη και να την αφήσει, αλλά είναι πολύ αργά. Ο Κυανοπώγωνας την στολίζει με υπέροχα κοσμήματα και έναν έναστρο μανδύα, που τη βαραίνουν σαν μολύβι. Καθώς σκύβει το κεφάλι της κάτω από το βάρος, αναγκάζεται να ακολουθήσει τις άλλες συζύγους, που βγαίνουν σε μια δέσμη φεγγαρόφωτος από την έβδομη πόρτα. Αυτή κλείνει πίσω της, και ο Κυανοπώγωνας μένει μόνος, ενώ όλα εξαφανίζονται στο απόλυτο σκοτάδι και το έρεβος κατακυριεύει το κάστρο.
Ορχήστρα
Για να υποστηρίξει όλες τις ψυχολογικές αποχρώσεις της πλοκής, ο Μπάρτοκ χρησιμοποιεί εξαιρετικά μεγάλη ορχήστρα. Τα μουσικά όργανα είναι τα εξής: Απαιτούνται επίσης 8 μουσικοί χάλκινων πνευστών εκτός σκηνής (4 τρομπέτες και 4 τρομπόνια)
Ανάλυση
Ο πύργος του Κυανοπώγωνα ξεκινά με έναν αντισυμβατικό ομιλούμενο πρόλογο που μας ρωτά, «Πού είναι η σκηνή; Έξω ή μέσα μας;» Η όπερα του Μπάρτοκ δεν ακολουθεί τα μοτίβα των ιταλικών και γερμανικών έργων του 19ου αιώνα, ούτε από μουσικής άποψης ούτε από δραματουργικής. Σχεδόν τίποτα δεν συμβαίνει στη σκηνή, η πλοκή εξελίσσεται με τη βοήθεια μόνο κάποιων φωτιστικών εφέ. Η μουσική δομή δεν διαθέτει τις άριες και τα ρετσιτατίβο που συναντάμε στις άλλες όπερες. Απουσιάζει εντελώς η ουβερτούρα καθώς και τα μεγάλα ορχηστρικά επεισόδια και τα ντουέτα ή τα τρίο, που διανθίζουν τις παρτιτούρες μιας συνήθης όπερας. Η όλη δραματική εξέλιξη βασίζεται στον Κυανοπώγωνα και τη νέα του σύζυγο, σχεδόν δυο στατικές φιγούρες και μέσα από τους δυο αυτούς χαρακτήρες αποκαλύπτονται τα ανθρώπινα πάθη, οι μοιραίες συγκρούσεις και η ευρύτερη δυνατή προοπτική της ανθρωπότητας. Η απροθυμία του Κυανοπώγωνα να αποκαλύψει τα πιο οικεία μυστικά της ψυχής του, ταιριάζει στον κλειστό χαρακτήρα του συνθέτη και στην ασκητική του εμβάθυνση στην ίδια την ουσία των πραγμάτων και δεν πρέπει να είναι τυχαία η επιλογή του θέματος για τη μοναδική όπερα που συνέθεσε. Το δε λιμπρέτο που του έγραψε ο Μπαλάζ, αντί να σκιαγραφεί την ιστορία ενός κατά συρροή δολοφόνου (σύμφωνα με τον αρχικό μύθο), έχει να κάνει με τη μοναξιά και τον φόβο να αποκαλύψουμε τα πιο σκοτεινά μυστικά μας σε αυτούς που αγαπάμε.
Γνωρίζουμε ότι η πλοκή της όπερας διαφέρει σημαντικά από την αρχική ιστορία του Σαρλ Περώ. Στο πρωτότυπο, η Ιουδίθ προσπαθεί να ξεφύγει από τον άντρα της. Στην όπερα όμως κυριαρχεί η περιέργειά της και η επιμονή της να ανακαλύψει τα πάντα. Βλέπει αίμα παντού, αλλά εξακολουθεί να προσπαθεί να συνεχίσει και να δει τι συμβαίνει. Περιπλανιέται σταδιακά στα επίπεδα της ζωής του Κυανοπώγωνα, στην πραγματικότητα στο υποσυνείδητό του, (γιατί δεν πρέπει να ξεχνάμε την επίδραση που είχαν οι θεωρίες του Σίγκμουντ Φρόυντ και η αναδυόμενη επιστήμη της ψυχολογίας την εποχή που γράφτηκε αυτή η όπερα ). Ο Κυανοπώγωνας φαίνεται να αντιπροσωπεύει τον μέσο άνθρωπο, που είναι ένα εξαιρετικά χαοτικό και μοναχικό πλάσμα. Όταν προσπαθούμε να μάθουμε βαθιά για αυτό ή προσπαθούμε να είμαστε μέρος του «μέσα» ενός άλλου ανθρώπου, βλέπουμε γενικά να δημιουργούνται μεγάλα προβλήματα. Η κυρίαρχη ιδέα στον Πύργο του Κυανοπώγωνα είναι ότι το να αφήνεις τον καθένα με το δικό του «μέσα» είναι ίσως πιο υγιές και κυρίως πολύ πιο ευχάριστο για όλους. Το έργο διαθέτει πλούσια ενορχήστρωση και εξαιρετική δραματική δύναμη και με αυτήν τη μοναδική του όπερα ο Μπάρτοκ άνοιξε ένα νέο δρόμο για το είδος αυτό.
Σημειώσεις
<references group="σημ." />
Εξωτερικοί σύνδεσμοι
Κατηγορία:Μουσική στην Ουγγαρία Κατηγορία:Όπερα
Άννα της Σαβοΐας (1455-1480)
Βιογραφία
Ήταν η πρώτη κόρη του Αμεδαίου Θ΄ δούκα της Σαβοΐας και της Γιολάντας των Βαλουά, κόρης του Καρόλου Ζ΄ της Γαλλίας. Αδέλφια της ήταν οι Φιλιβέρτος Α΄ και Κάρολος Α΄ δούκες της Σαβοΐας.
Ο πατέρας της έπασχε από επιληψία, έτσι κυβερνούσε η μητέρα της Γιολάντα. Παντρεύτηκε τον Φρειδερίκο, τότε πρίγκιπα του Σκουιλάτσε, Αλταμούρα & Τάραντο. Το 1480 γέννησε την Καρλόττα και απεβίωσε το ίδιο έτος, ίσως κατά τη γέννα ή λίγο μετά. Τάφηκε στο Σαμπερύ. Ο Φρειδερίκος έκανε 2ο γάμο το 1487 και απέκτησε τρία τέκνα· το 1496 έγινε βασιλιάς της Νάπολης.
Ο πατέρας της ήταν γιος της Άννας των Πουατιέ-Λουζινιάν, κόρης του Ιανού της Κύπρου, Ιερουσαλήμ & Αρμενίας. Έτσι ο Φιλιβέρτος Α΄ και ο Κάρολος Α΄ ήταν τιτουλάριοι βασιλείς των τριών αυτών χωρών. Τον Κάρολο Α΄ διαδέχθηκαν ο γιος του Κάρολος Β΄ και η κόρη του Γιολάντα-Λουίζα της Σαβοΐας, που απεβίωσαν άτεκνοι. Την τελευταία διαδέχθηκε η Άννα και αυτήν η κόρη της Καρλόττα.
Οικογένεια
Παντρεύτηκε το 1478 τον Φρειδερίκο των Τραστάμαρα τότε πρίγκιπα του Σκουιλάτσε, Αλταμούρα & Τάρεντο και μετά βασιλιά της Νάπολης. Είχε τέκνο:
Ελαφηβόλια
Ελαφηβόλια ονομάζεται μια αρχαία ελληνική εορτή προς τιμή της Αρτέμιδος Ελαφηβόλου (αυτής που χτυπά τα ελάφια). Από την εορτή αυτή πήρε το όνομά του ο ένατος μήνας του Αττικού ημερολογίου, Ελαφηβολιών, που αντιστοιχεί στους μήνες Φεβρουάριο-Μάρτιο. Η εορτή αυτή πραγματοποιείτο την έκτη ημέρα αυτού του μήνα σε αρκετές περιοχές της αρχαίας Ελλάδας.
Αναφορικά με την εορτή δεν είναι γνωστές πολλές λεπτομέρειες, παρά μόνο ότι αρχικά τελούνταν θυσίες ελαφιών. Ωστόσο αργότερα το έθιμο περιελάμβανε προσφορά γλυκισμάτων σε σχήμα ελαφιού, τα οποία ήταν παρασκευασμένα από αλεύρι, μέλι και σουσάμι. Ο Πλούταρχος αναφέρει ότι ήταν η μεγαλύτερη εορτή της πόλεως Υάμπολις στη Φωκίδα, η οποία εορταζόταν σε ανάμνηση μιας μεγάλης νίκης των κατοίκων της πόλης ενάντια στους Θεσσαλούς και ήταν προς τιμήν της Αρτέμιδος, της οποίας υπήρχε ιερό στην πόλη.
Ο Παυσανίας επίσης αναφέρει ότι παρόμοια εορτή λάμβανε χώρα στην αρχαία Ήλιδα προς τιμήν της Ελαφιαίας Αρτέμιδος, εν μέρει παράφραση της γειτονικής λατρείας της Αλφιαίας Αρτέμιδος.
Συμβίωση
Η συμβίωση είναι ρύθμιση όπου άτομα που δεν είναι παντρεμένα, συνήθως ζευγάρια, ζουν μαζί. Συχνά εμπλέκονται σε μια ρομαντική ή σεξουαλικά στενή σχέση σε μακροχρόνια ή μόνιμη βάση. Τέτοιες διευθετήσεις γίνονται ολοένα και πιο συνηθισμένες στις δυτικές χώρες από τα τέλη του 20ου αιώνα, καθοδηγούμενοι από την αλλαγή των κοινωνικών απόψεων, ιδίως όσον αφορά το γάμο, τους ρόλους των φύλων και τη θρησκεία.
Ευρύτερα, ο όρος συμβίωση μπορεί να σημαίνει οποιονδήποτε αριθμό ανθρώπων που ζουν μαζί. Το «συμβιώνω», με την ευρεία έννοια, σημαίνει «συνυπάρχω».
Κοινωνικές αλλαγές που οδηγούν σε αύξηση
Στην Ευρώπη, οι Σκανδιναβικές χώρες ήταν οι πρώτες που ξεκίνησαν αυτή την ηγετική τάση, αν και πολλές χώρες ακολούθησαν έκτοτε. Η μεσογειακή Ευρώπη ήταν παραδοσιακά πολύ συντηρητική, με τη θρησκεία να παίζει ισχυρό ρόλο. Μέχρι τα μέσα της δεκαετίας του 1990, τα επίπεδα συμβίωσης παρέμεναν χαμηλά στην περιοχή αυτή, αλλά έκτοτε αυξήθηκαν.
Τις τελευταίες δεκαετίες, στις δυτικές χώρες, παρατηρείται αύξηση των ανύπαντρων ζευγαριών που συμβιώνουν. Ιστορικά, πολλές δυτικές χώρες έχουν επηρεαστεί από τα χριστιανικά δόγματα για το σεξ, τα οποία αντιτίθενται στην ανύπαντρη συμβίωση. Καθώς οι κοινωνικοί κανόνες έχουν αλλάξει, τέτοιες πεποιθήσεις έχουν γίνει λιγότερο ευρέως διαδεδομένες από τον πληθυσμό και ορισμένες χριστιανικές ομολογίες θεωρούν σήμερα τη συμβίωση ως πρόδρομο του γάμου. Ο Πάπας Φραγκίσκος έχει παντρέψει ένα ζευγάρι που συγκατοικούσε και απέκτησε παιδιά, ενώ ο πρώην Αρχιεπίσκοπος του Καντέρμπερι, Ρόουαν Oυίλιαμς και ο Αρχιεπίσκοπος της Υόρκης, Τζον Σένταμου, έχουν εκφράσει ανοχή στη συμβίωση.
Τις τελευταίες δεκαετίες τα υψηλά ποσοστά συμμετοχής των γυναικών στο εργατικό δυναμικό και η ευρεία διαθεσιμότητα εξαιρετικά αποτελεσματικών αναστρέψιμων αντισυλληπτικών μακράς δράσης οδήγησαν τις γυναίκες να κάνουν ατομικές επιλογές για την αναπαραγωγή τους με μειωμένη εξάρτηση από τους άνδρες συντρόφους για οικονομική σταθερότητα. Όλες αυτές οι αλλαγές ευνόησαν εναλλακτικές ρυθμίσεις διαβίωσης αντί του γάμου.
Στην Κεντρική και Ανατολική Ευρώπη, στα τέλη της δεκαετίας του 1980 και στις αρχές της δεκαετίας του 1990, υπήρξαν σημαντικές πολιτικές αλλαγές, όπως η πτώση των κομμουνιστικών κυβερνήσεων. Αυτές οι κοινωνίες εισήλθαν σε μια νέα εποχή αυξημένης κοινωνικής ελευθερίας, λιγότερο άκαμπτων κανόνων και λιγότερο αυταρχικών κυβερνήσεων. Αλληλεπίδρασαν με τη Δυτική Ευρώπη και κάποιοι έγιναν μέλη της Ευρωπαϊκής Ένωσης. Ως αποτέλεσμα, τα πρότυπα της οικογενειακής ζωής άρχισαν να αλλάζουν: τα ποσοστά γάμου μειώθηκαν και ο γάμος αναβλήθηκε σε μεταγενέστερη ηλικία. Η συμβίωση και οι γεννήσεις από ανύπαντρες μητέρες αυξήθηκαν και σε ορισμένες χώρες η αύξηση ήταν πολύ γρήγορη.
Η αποϊδρυματοποίηση του γάμου αναφέρεται στην αποδυνάμωση των κοινωνικών και νομικών κανόνων που ρυθμίζουν τη συμπεριφορά των ανθρώπων σε σχέση με το γάμο. Η άνοδος της συμβίωσης αποτελεί μέρος άλλων μεγάλων κοινωνικών αλλαγών όπως: υψηλότερα ποσοστά διαζυγίων, μεγαλύτερη ηλικία στον πρώτο γάμο και τεκνοποίηση και περισσότερες γεννήσεις εκτός γάμου. Παράγοντες όπως η εκκοσμίκευση, η αυξημένη συμμετοχή των γυναικών στο εργατικό δυναμικό, η αλλαγή της έννοιας του γάμου, η μείωση του κινδύνου, ο ατομικισμός και η αλλαγή απόψεων για τη σεξουαλικότητα έχουν αναφερθεί ότι συμβάλλουν σε αυτές τις κοινωνικές αλλαγές. Υπήρξε επίσης μια αλλαγή στη σύγχρονη σεξουαλική ηθική, με έμφαση στη συναίνεση και όχι στην οικογενειακή κατάσταση (δηλ. αποποινικοποίηση της μοιχείας και της συνουσίας εκτός γάμου, ποινικοποίηση του συζυγικού βιασμού), αντανακλώντας νέες έννοιες για το ρόλο και το σκοπό της σεξουαλικής αλληλεπίδρασης και νέες αντιλήψεις της γυναικείας σεξουαλικότητας και της αυτοδιάθεσης. Υπήρξαν αντιρρήσεις κατά της νομικής και κοινωνικής ρύθμισης της γυναικείας σεξουαλικότητας, με τέτοιες ρυθμίσεις να θεωρούνται συχνά ως παραβιάσεις των δικαιωμάτων των γυναικών. Επιπλέον, ορισμένα άτομα μπορεί να αισθάνονται ότι ο γάμος είναι περιττός ή ξεπερασμένος, με αποτέλεσμα τα ζευγάρια να μην επισημοποιούν τη σχέση τους. Για παράδειγμα, στη Μελέτη Ευρωπαϊκών Αξιών του 2008, το ποσοστό των ερωτηθέντων που συμφώνησαν με τον ισχυρισμό ότι «ο γάμος είναι ένας ξεπερασμένος θεσμός» ήταν 37,5% στο Λουξεμβούργο, 35,4% στη Γαλλία, 34,3% στο Βέλγιο, 31,2% στο Ισπανία, 30,5% στην Αυστρία, 29,2% στη Γερμανία, 27,7% στην Ελβετία, 27,2% στη Βουλγαρία, 27,0% στην Ολλανδία και 25,0% στη Σλοβενία.
Σύγχρονες αντιρρήσεις για τη συμβίωση
Οι σύγχρονες αντιρρήσεις για τα ζευγάρια που συζούν περιλαμβάνουν τη θρησκευτική αντίθεση στις εξωγαμικές ενώσεις, την κοινωνική πίεση για τα ζευγάρια να παντρευτούν και τις πιθανές επιπτώσεις της συμβίωσης στην ανάπτυξη του παιδιού.
Η αύξηση του αριθμού των ζευγαριών που συζούν και των παιδιών που γεννήθηκαν εκτός γάμου στον δυτικό κόσμο έχει καταστήσει τη συμβίωση ένα ισχυρό επίκεντρο της κοινωνιολογικής έρευνας. Η αύξηση των ζευγαριών που συζούν στις Ηνωμένες Πολιτείες, από περίπου 450.000 το 1960 σε 7,5 εκατομμύρια το 2011 συνοδεύτηκε από αμερικανική έρευνα που διεξήχθη για την ανάπτυξη του παιδιού σε νοικοκυριά που συζούν. Οι πολέμιοι της συμβίωσης λένε ότι η μη έγγαμη ανατροφή των παιδιών είναι ένα ακατάλληλο περιβάλλον για την ανάπτυξη του παιδιού. Μια μελέτη του 2002 συσχέτισε χαμηλότερες δεξιότητες αριθμητικής και υψηλότερη παραβατικότητα σε παιδιά ζευγαριών που συζούν, ωστόσο, πρόσφατες μελέτες που ελέγχουν παράγοντες όπως η φτώχεια, το μορφωτικό επίπεδο των γονέων και η βία στο σπίτι δείχνουν ότι τα παιδιά των ζευγαριών που συζούν είναι αναπτυξιακά παρόμοια με συνομήλικα συγκρίσιμων παντρεμένων ζευγαριών.
Επίδραση στα παιδιά
Το 2001, οι ερευνητές συνέκριναν έφηβους που ζούσαν σε ένα νοικοκυριό (ανύπαντρη μητέρα και το φίλο της που δεν είχε συγγένεια με τον έφηβο) με συνομηλίκους σε μονογονεϊκά νοικοκυριά. Τα αποτελέσματα έδειξαν ότι οι λευκοί και οι ισπανόφωνοι έφηβοι είχαν χαμηλότερες επιδόσεις στο σχολείο, μεγαλύτερο κίνδυνο αναστολής ή αποβολής από συνομηλίκους από μονογονεϊκά νοικοκυριά και το ίδιο ποσοστό προβλημάτων συμπεριφοράς και συναισθηματικής συμπεριφοράς.
Μια μελέτη σχετικά με την Εθνική Έρευνα για την Οικογενειακή Ανάπτυξη του 1995 και του 2002 βρήκε αυξήσεις τόσο στον επιπολασμό όσο και στη διάρκεια της συμβίωσης χωρίς γάμο. Η μελέτη διαπίστωσε ότι το 40% των παιδιών στις Ηνωμένες Πολιτείες θα ζούσαν σε ένα οικογενειακό σπίτι μέχρι την ηλικία των 12 ετών και τα παιδιά που γεννήθηκαν από ανύπαντρες μητέρες είχαν περισσότερες πιθανότητες από εκείνα που γεννήθηκαν από παντρεμένες μητέρες να ζήσουν σε οικογενειακό σπίτι. Το ποσοστό των γυναικών ηλικίας 19–44 ετών που είχαν ποτέ συγκατοικήσει αυξήθηκε από 45% το 1995 σε 54% το 2002.
Το 2002, το 63% των γυναικών που αποφοίτησαν από το λύκειο βρέθηκε να περνούν κάποιο χρόνο συμβιώνοντας, σε σύγκριση με μόνο το 45% των γυναικών με τετραετές πτυχίο κολεγίου. Τα ζευγάρια που συζούν τα οποία έχουν παιδιά παντρεύονται συχνά. Μια μελέτη διαπίστωσε ότι τα παιδιά που γεννιούνται από γονείς που συγκατοικούν έχουν 90% περισσότερες πιθανότητες να καταλήξουν να ζουν σε νοικοκυριά με παντρεμένους γονείς από τα παιδιά που γεννιούνται από ανύπαντρες μητέρες. Το 67% των ανύπαντρων ισπανόφωνων μητέρων αναμένεται να παντρευτούν, ενώ το 40% των αφροαμερικανών μητέρων αναμένεται να παντρευτούν.
Θρησκευτικές απόψεις
Μελέτες έχουν βρει ότι η θρησκευτική σχέση σχετίζεται με τη συμβίωση και την είσοδο στον γάμο. Οι άνθρωποι συχνά επικαλούνται θρησκευτικούς λόγους για την αντίθεσή τους στη συμβίωση. Η Ρωμαιοκαθολική Εκκλησία και σχεδόν όλα τα κύρια προτεσταντικά δόγματα σε όλο τον κόσμο αντιτίθενται στη συγκατοίκηση και τη θεωρούν αμαρτία της συνουσίας εκτός γάμου. Ωστόσο, άλλοι, όπως η Εκκλησία της Αγγλίας «καλωσορίζουν τα ζευγάρια που συζούν στην Εκκλησία και τα ενθαρρύνουν να θεωρούν τη συμβίωση ως προοίμιο του χριστιανικού γάμου».
Η θρησκεία μπορεί επίσης να οδηγήσει σε κοινωνικές πιέσεις κατά της συμβίωσης, ιδίως εντός άκρως θρησκευτικών κοινοτήτων. Μερικά ζευγάρια μπορεί να απέχουν από τη συμβίωση επειδή ο ένας ή και οι δύο σύντροφοι φοβούνται να απογοητεύσουν ή να αποξενώσουν τα συντηρητικά μέλη της οικογένειας. Οι νέοι ενήλικες που μεγάλωσαν σε οικογένειες που αντιτίθενται στη συμβίωση έχουν χαμηλότερα ποσοστά από τους συνομηλίκους τους. Η αύξηση της συμβίωσης στις Ηνωμένες Πολιτείες και σε άλλα ανεπτυγμένα έθνη έχει συνδεθεί με την εκκοσμίκευση αυτών των χωρών. Οι ερευνητές έχουν σημειώσει ότι οι αλλαγές στα θρησκευτικά δημογραφικά στοιχεία μιας κοινωνίας έχουν συνοδεύσει την άνοδο της συμβίωσης.
Οι εξωγαμικές και ομόφυλες σχέσεις απαγορεύονται από τον ισλαμικό νόμο της ζινά και η συμβίωση είναι αντίθετη με το νόμο σε πολλές μουσουλμανικές χώρες, όπως η Σαουδική Αραβία, το Αφγανιστάν, το Ιράν, το Κουβέιτ, οι Μαλδίβες, το Μαρόκο, το Ομάν, η Μαυριτανία, τα Ηνωμένα Αραβικά Εμιράτα,  το Σουδάν και Υεμένη.
Πιθανότητα χωρισμού
Το 2002, τα Κέντρα Ελέγχου και Πρόληψης Ασθενειών διαπίστωσαν ότι για τα παντρεμένα ζευγάρια το ποσοστό πιθανότητας να τελειώσει η σχέση μετά από 5 χρόνια είναι 20% και για τους ανύπαντρους συγκατοίκους το ποσοστό πιθανότητας είναι 49%. Μετά από 10 χρόνια το ποσοστό πιθανότητας να λήξει η σχέση είναι 33% για τα παντρεμένα ζευγάρια και 62% για τους ανύπαντρους. Μια γερμανική μελέτη διαπίστωσε ότι σε περιοχές με υψηλά ποσοστά τοκετού από γονείς που συγκατοικούν, δεν παρατηρείται αρνητική επίδραση στη συμβίωση. Η μελέτη αναφέρει ότι «η σταθερότητα της ένωσης των μητέρων που συγκατοικούν σχετίζεται θετικά με τον επιπολασμό τους».